stanford-oval/wikipedia huggingface dataset:
เมษายน พ.ศ. 2549
วันอาทิตย์ที่ 9 เมษายน 2549

ทีมชาติไทย เอาชนะทีมชาติญี่ปุ่น ในการแข่งขันเทนนิสเดวิสคัพ โซนเอเชีย/โอเชียเนีย กรุ๊ป 1 รอบสอง โดยวันแรกทีมชาติไทยสามารถเก็บคะแนนออกนำไปก่อน 2-0 จากชัยชนะของภราดร ศรีชาพันธุ์ กับ ดนัย อุดมโชค และการแข่งในวันที่ 2 ประเภทคู่ แฝดสนฉัตร-สรรค์ชัย รติวัฒน์ เอาชนะญี่ปุ่นไปได้ 3-1 เซต ทำให้ทีมชาติไทยชนะญี่ปุ่น 3-0 ถึงแม้จะเหลือโปรแกรมในวันที่ 9 เม.ย. ในประเภทเดี่ยวสลับมือ ชัยชนะครั้งนี้ทำให้ไทยเข้าไปแข่งในรอบเพลย์ออฟหาผู้ชนะเข้าสู่เวิลด์กรุ๊ป (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
การประท้วงต่อต้านรัฐบาลในประเทศเนปาลยังคงวุ่นวาย วันนี้ชาวเนปาลในกรุงกาฐมาณฑุได้ออกมาเดินขบวนกันอีกเพื่อต่อต้านกษัตริย์คยาเนนทรา และเรียกร้องให้มีการปฏิรูปการปกครองในระบอบประชาธิปไตย (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันเสาร์ที่ 8 เมษายน 2549

ระเบียบรัตน์ พงษ์พานิช อดีตสมาชิกวุฒิสภาจังหวัดขอนแก่น ในฐานะนายกสมาคมเสริมสร้างครอบครัวให้อบอุ่นและเป็นสุข เตือนเยาวชนสตรีที่จะออกไปเล่นน้ำในช่วงเทศกาลสงกรานต์ว่า ขอให้ผู้ปกครองแนะนำบุตรหลานแต่งกายให้มิดชิด ไม่ใส่เสื้อผ้าที่ล่อแหลม หรือเสื้อรัดรูปที่มีลักษณะบาง เช่นสายเดี่ยว หรือเกาะอก เนื่องจากเวลาร่างกายเปียกน้ำ จะทำให้เห็นถึงสัดส่วน และอาจทำให้กลุ่มวัยรุ่นที่เป็นผู้ชายเห็นแล้วเกิดอารมณ์ทางเพศ (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันศุกร์ที่ 7 เมษายน 2549

พันธมิตรประชาชนเพื่อประชาธิปไตย (พธม.) ชุมนุมที่ท้องสนามหลวงเป็นครั้งสุดท้าย เนื่องจากการเลือกตั้งได้มีผู้ลงคะแนนในช่องไม่เลือกใครเป็นจำนวนมาก และพ.ต.ท.ทักษิณ ชินวัตร ได้ตัดสินใจเว้นวรรคทางการเมือง (ผู้จัดการออนไลน์) เก็บถาวร 2007-06-18 ที่ เวย์แบ็กแมชชีน
วันพฤหัสบดีที่ 6 เมษายน 2549

พระบาทสมเด็จพระเจ้าอยู่หัว และ สมเด็จพระนางเจ้าฯ พระบรมราชินีนาถ เสด็จพระราชดำเนินโดยรถยนต์พระที่นั่ง เลขทะเบียน ร.ย.ล.1 ไปในรัฐพิธีวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ ณ ปฐมบรมราชานุสรณ์ และ ณ ปราสาทพระเทพบิดร วัดพระศรีรัตนศาสดาราม
สำนักงานคณะกรรมการการเลือกตั้ง สรุปรายงานผลการเลือกตั้ง ส.ส. เมื่อวันที่ 2 เมษายน แบบแบ่งเขตเลือกตั้งอย่างไม่เป็นทางการว่า ได้รับรายงานผล 398 เขต จาก 400 เขต ขาดเพียงเขต 3 นนทบุรี ที่ไม่มีผู้สมัคร และเขต 3 สมุทรสาคร ที่มีปัญหาเกี่ยวกับผลคะแนนยังไม่ถูกต้อง มียอดผู้มาใช้สิทธิทั่วประเทศ 29,791,294 คน คิดเป็นร้อยละ 65.24 บัตรเสีย 3,815,870 ใบ คิดเป็นร้อยละ 12.81 และบัตรไม่ประสงค์ลงคะแนน 9,842,197 ใบ คิดเป็นร้อยละ 33.04 โดยผู้สมัครพรรคไทยรักไทยได้ 397 เขต พรรคคนขอปลดหนี้ ได้ 1 เขต การเลือกตั้งซ่อมจะจัดให้มีขึ้นในวันที่ 23 เมษายน ใน 39 เขตเลือกตั้ง 16 จังหวัด โดยจะเปิดรับสมัครในวันที่ 8-9 เมษายนนี้ โดยไม่มีการลงคะแนนเลือกตั้งล่วงหน้าแต่อย่างใด (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
ดีเจโจ้ อัครพล ธนะวิทวิลาศ อายุ 35 ปี ดีเจชื่อดังค่ายเอไทม์มีเดีย และพิธีกรหนุ่มอารมณ์ดี เสียชีวิตแล้วด้วยโรคมะเร็งตับ เมื่อคืนวันที่ 5 เม.ย. ที่โรงพยาบาลรามคำแหง (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันพุธที่ 5 เมษายน 2549

พ.ต.ท.ทักษิณ ชินวัตร มอบหมายให้ พล.ต.อ.ชิดชัย วรรณสถิตย์ ปฏิบัติหน้าที่แทน จนกว่าจะมีการโปรดเกล้าฯ แต่งตั้งรัฐบาล และนายกรัฐมนตรีคนใหม่ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
กระทรวงสาธารณสุข แถลงความคืบหน้ากรณีการช่วยเหลือผู้ป่วยที่ได้รับพิษจากเชื้อคลอสตริเดียมโบทูลินัม จากการกินหน่อไม้ปี๊บที่จังหวัดน่าน โดยไม่ต้มให้เดือดก่อน เมื่อวันที่ 14 มีนาคม ว่าสามารถรักษาชีวิตผู้ป่วยทั้งหมด 209 ราย โดยยังเหลือผู้ป่วยนอนโรงพยาบาลเพียง 34 ราย (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
สมาคมนักข่าวนักหนังสือพิมพ์แห่งประเทศไทย สมาพันธ์นักหนังสือพิมพ์แห่งประเทศไทย สมาคมนักข่าววิทยุโทรทัศน์ไทย และสมาคมผู้สื่อข่าวเศรษฐกิจ ร่วมกันประกาศเจตนารมณ์ ต่อต้านการคุกคามสื่อ โดยมีนายเกียรติชัย พงษ์พาณิช บรรณาธิการอาวุโสหนังสือพิมพ์ข่าวสด เป็นผู้อ่านแถลงการณ์ (สำนักข่าวกรมประชาสัมพันธ์) เก็บถาวร 2007-09-27 ที่ เวย์แบ็กแมชชีน
วันอังคารที่ 4 เมษายน 2549

หลังเข้าเฝ้าฯ พระบาทสมเด็จพระเจ้าอยู่หัวเมื่อบ่ายวันนี้ พ.ต.ท.ทักษิณ ชินวัตร รักษาการนายกรัฐมนตรี ประกาศไม่รับตำแหน่งนายกรัฐมนตรี พร้อมขอโทษประชาชน 16 ล้านคนที่ลงคะแนนให้พรรคไทยรักไทย โดยเหตุผลหลักคือเพื่อความสมานฉันท์ของชาติในวโรกาสฉลองสิริราชสมบัติครบ 60 ปีของพระบาทสมเด็จพระเจ้าอยู่หัว (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
วันจันทร์ที่ 3 เมษายน 2549

แม้ผลการเลือกตั้งในเบื้องต้น แสดงให้เห็นว่ามีผู้กาช่องไม่ลงคะแนนเป็นสัดส่วนสูง พ.ต.ท.ทักษิณ ชินวัตร รักษาการนายกรัฐมนตรี แสดงความมั่นใจว่ามีผู้ไปใช้สิทธิทั้งประเทศไม่เกินครึ่งที่กาช่องไม่ลงคะแนน และเตรียมพูดคุยถึงแนวทางทางการเมืองในรายการกรองสถานการณ์ทางสถานีโทรทัศน์ช่อง 11 ในคืนนี้ (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
กกต. เปิดเผยว่า ขณะนี้เป็นที่แน่นอนแล้วว่าจะต้องมีการเลือกตั้งซ่อม ในระหว่างวันที่ 9 ,16 และ 23 เม.ย.นี้ โดยทาง กกต.จึงทำเรื่องของบประมาณราว 11 ล้านบาท ไปยังรัฐบาล เพื่อใช้รณรงค์ประชาสัมพันธ์ให้คนมาใช้สิทธิเลือกตั้ง (เนชั่น)[ลิงก์เสีย]
นายโภคิน พลกุล รองหัวหน้าพรรคไทยรักไทย ปฏิเสธกระแสข่าวที่ระบุว่าเป็นหนึ่งในผู้ที่ถูกเสนอชื่อให้เป็นนายกรัฐมนตรีสำรอง หาก พ.ต.ท.ทักษิณ คิดเว้นวรรคการเมือง โดยนายโภคิน ยืนยันว่ายังไม่เคยได้รับการทาบทามใด ๆ (เนชั่น)[ลิงก์เสีย]
วันอาทิตย์ที่ 2 เมษายน 2549

ประชาชนจำนวนมากที่ไปใช้สิทธิเลือกตั้ง ร้องเรียนและแสดงความข้องใจต่อการจัดพื้นที่ในการเข้าลงคะแนน โดยทุกหน่วยจัดคูหาเลือกตั้งหันหน้าเข้าหาผนัง ขณะที่ผู้เข้าใช้สิทธิยืนหันหลังออกนอกหน่วยเลือกตั้ง ทำให้ผู้ที่อยู่หน้าหน่วยเลือกตั้ง สามารถมองเห็นการลงคะแนนของผู้ใช้สิทธิได้ (เนชั่น)[ลิงก์เสีย]
เกิดเหตุวุ่นวายขึ้นที่หน่วยเลือกตั้งเขตประเวศ เมื่อ รศ.ดร.ไชยันต์ ไชยพร หัวหน้าภาควิชาการปกครอง คณะรัฐศาสตร์ จุฬาลงกรณ์มหาวิทยาลัย ออกมาใช้สิทธิเลือกตั้งแล้วฉีกบัตรเลือกตั้งจนขาด ระบุเหตุผลว่าไม่ต้องการอยู่ภายใต้ระบอบทักษิณ อย่างไรก็ตามได้ถูกควบคุมตัวไปสอบสวน เนื่องจากเป็นการทำผิดกฎหมาย (เนชั่น)[ลิงก์เสีย]
คณะกรรมการการเลือกตั้ง เผยว่าได้เตรียมแผนรองรับไว้แล้วในกรณีที่อาจมีปัญหาจากคะแนนไม่เป็นไปตามเกณฑ์ที่กฎหมายกำหนด (คะแนนเสียงต่ำกว่าร้อยละ 20) เนื่องจากมี 276 เขตเลือกตั้งจาก 71 จังหวัดที่มีผู้สมัครเพียงรายเดียว (เนชั่น)[ลิงก์เสีย]
นายสนธิ ลิ้มทองกุล เดินทางกลับจากประเทศจีนแล้ว หลังจากก่อนหน้านั้นถูกฟ้องร้องให้ดำเนินคดีข้อหาหมิ่นพระบรมเดชานุภาพ กรณีให้สัมภาษณ์สื่อมวลชนไปลงตีพิมพ์จนทำให้คาราวานคนจนปิดล้อมอาคาร สนง.หนังสือพิมพ์คมชัดลึก เมื่อวันที่ 31 มีนาคม ขณะที่องค์กรวิชาชีพสื่อ นัดชุมนุมใหญ่ต้านอำนาจมืดคุกคามสื่อ 5 เมษายน (เนชั่น)[ลิงก์เสีย] (คมชัดลึก)[ลิงก์เสีย]
วันเสาร์ที่ 1 เมษายน 2549

พลเอกสนธิ บุณยรัตกลิน ผู้บัญชาการทหารบก ระบุกองทัพไม่สบายใจต่อกรณีมีการนำสถาบันเบื้องสูงมากล่าวอ้างบ่อยครั้ง เรียกร้องให้ยุติการกระทำที่ไม่บังควร อย่างไรก็ตามยืนยันว่าจะไม่มีการปฏิวัติหรือเคลื่อนไหวกดดันนายสนธิในนามของกองทัพ แต่หากเป็นการส่วนตัวก็จะไม่ห้าม (สำนักข่าวกรมประชาสัมพันธ์) เก็บถาวร 2007-09-30 ที่ เวย์แบ็กแมชชีน
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
ขบวนการนักรบไดโนเสาร์ อาบะเรนเจอร์

| ขบวนการนักรบไดโนเสาร์ อาบะเรนเจอร์ |
| --- | --- |
The title card
ประเภท: Tokusatsu Superhero fiction Comedy
สร้างโดย: Toei
แสดงนำ: Kōichirō Nishi Shō Tomita Aiko Itō Kaoru Abe Kotaro Tanaka
ดนตรีแก่นเรื่องเปิด: "Bakuryū Sentai Abaranger" by Masaaki Endoh
ดนตรีแก่นเรื่องปิด: "We are the ONE ~Bokura wa Hitotsu~" by Akira Kushida
ผู้ประพันธ์เพลง: Kentarō Haneda Megumi Ōhashi Hiroshi Takaki Kenji Yamamoto Kōsuke Yamashita
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 50
การผลิต
ผู้อำนวยการสร้าง: Chika Hamada Jun Hikasa Go Nakajima Hideaki Tsukada Kōichi Yada
ความยาวตอน: 25 minutes
บริษัทผู้ผลิต: TV Asahi Toei Company Toei Advertising
ออกอากาศ
เครือข่าย: TV Asahi
ออกอากาศ: 16 กุมภาพันธ์ ค.ศ. 2003 (2003-02-16) – 8 กุมภาพันธ์ ค.ศ. 2004 (2004-02-08)
ขบวนการนักรบไดโนเสาร์ อาบะเรนเจอร์ หรือในชื่อภาษาญี่ปุ่น บาคุริวเซ็นไต อาบะเรนเจอร์ (ญี่ปุ่น: 爆竜戦隊アバレンジャー; โรมาจิ: Bakuryū Sentai Abarenjā) เป็นละครโทคุซัทสึชุดของซูเปอร์เซ็นไตซีรีส์ ลำดับที่ 27 ออกอากาศครั้งแรกเมื่อวันที่ 16 กุมภาพันธ์ พ.ศ. 2546 ถึง 8 กุมภาพันธ์ พ.ศ. 2547 ทุกวันอาทิตย์ เวลา 07.30 น. - 08.00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 50 ตอน
ภาพรวม

อาบะเรนเจอร์เป็นผลงานเรื่องที่ 2 ที่ถูกใช้เป็นธีมต้นแบบไดโนเสาร์เช่นเดียวกับขบวนการไดโนเสาร์ จูเรนเจอร์ โดยนำแนวทางรูปแบบความกล้าในแบบบุกอาละวาด ทั้งนี้ อาบะเรนเจอร์ เคยเป็นชื่อที่ยังไม่ได้ถูกอนุมัติในการใช้ชื่อเรื่องจากซีรีส์ที่ผ่านมา
ในส่วนรูปแบบเนื้อหาเป็นเนื้อหาที่ถูกผสมในหลายแนวทั้งแนวแก๊กคอเมดี้, ดราม่า เป็นหลัก
เรื่องย่อ

ในสมัย 65 ล้านปี ก่อน คริสตกาล ในยุคที่ไดโนเสาร์ยังมีชีวิตอยู่ ได้เกิดเหตุการณ์ การพุ่งชนของอุกกาบาตยักษ์ ทำให้โลกเกิดมิติบิดผันและบังเกิดโลกมิติคู่ขนานขึ้น โลกที่ไดโนเสาร์สามารถพัฒนาการและปรับตัวเข้ากับสภาพแวดล้อมได้ ถูกเรียกว่า "ไดโนเอิร์ธ" และโลกที่ไดโนเสาร์ไม่สามารถพัฒนาและสูญพันธุ์ในที่สุด ถูกเรียกว่า "อนาเธอร์เอิร์ธ" (หรือ โลกมนุษย์) ไดโนเสาร์ในไดโนเอิร์ธ สามารถพัฒนารูปร่างไปจนแข็งแกร่งและมีชื่อเรียกใหม่ว่า บาคุริว
หลายสิบล้านปีต่อมา เอโวเลี่ยน ได้ทำการโจมตีและยึดครองไดโนเอิร์ธ จนเป็นผลสำเร็จ (โดยใช้เวลานับ10 ปี กว่าจะยึดครองไดโนเอิร์ธ) และเมื่อล่วงรู้ว่าไดโนเอิร์ธ มีโลกคู่ขนานจึงหมายจะยึดครองโลกคู่ขนานด้วยเช่นกัน, อาซึกะ นักรบไดโนเอิร์ทหนุ่มจึงมีหน้าที่เดินทางผ่านมิติเวลามายังอนาเธอร์เอิร์ธ เพื่อตามหาเหล่าผู้กล้าที่มีพลังไดโนกัต ที่สามารถใส่อาบะเระสูท เพื่อกลายเป็นอาบะเรนเจอร์เข้าต่อสู้กับเหล่าเอโวเลี่ยนเพื่อปกป้องอนาเธอร์เอิร์ธเอาไว้จากรุกรานของพวกเอโวเลี่ยน
ตัวละคร > ขบวนการนักรบไดโนเสาร์ อาบะเรนเจอร์

กลุ่มขบวนการผู้มีพลังไดโนกัตส์
ตัวละคร > บาคุริว

บาคุริว (爆竜) คือ ไดโนเสาร์ที่มีวิวัฒนาการเฉกเช่นมนุษย์ แต่มีสิ่งที่เหนือกว่ามนุษย์คือ มีโครงสร้างภายในบางส่วนเป็นเหล็กและวัตถุต่างๆ
| ชื่อ | ความยาว | ความสูง | ความกว้าง | น้ำหนัก | ขนาดเท้า | ความเร็วสูงสุด | แรงกำลัง |
| --- | --- | --- | --- | --- | --- | --- | --- |
| บาคุริว ไทแรนโนซอรัส | 66 เมตร | 38 เมตร | 24 เมตร | 2800 ตัน | 17 เมตร | ความเร็วในการเดินทาง: 320 กม. / ชม. |  |
| บาคุริว ไทรเซราทอปส์ | 37 เมตร | 14.5 เมตร | 10.5 เมตร | 1100 ตัน | 3.9 เมตร | ความเร็วในการเดินทาง: 200 กม. / ชม. |  |
| บาคุริว พูเทราโนดอน | 20.2 เมตร | 15.8 เมตร | 8.7 เมตร 35 เมตร (ความยาวของปีก) | 600 ตัน | 6.8 เมตร | ความเร็วในการบิน: 1.2 แรงมัค |  |
| บาคุริว บราคิโอซอรัส | 129.5 เมตร | 112 เมตร | 73 เมตร | 9000 ตัน | 11.6 เมตร | ความเร็วในการเดินทาง: 160 กม. / ชม. | 30 ล้านแรงม้า |
| บาคุริว ทอปเกเลอร์ | 45.4 เมตร |  | ความยาวใบมีด: 76 เมตร | 2200 ตัน |  | 1 แรงมัค |  |
| บาคุริว บาคิเคออนนากุรัส | 41.5 เมตร | 16.8 เมตร |  | 1200 ตัน |  |  |  |
| บาคุริว ไดเมโนโคดอน | 38.2 เมตร | 17.4 เมตร |  | 1000 ตัน |  |  |  |
| บาคุริว สเตโกสไลดอน | 45.6 เมตร | 24.5 เมตร |  | 1500 ตัน |  |  |  |
| บาคุริว พาราซาร็อกคิล | 43.5 เมตร | 22.5 เมตร |  | 1200 ตัน |  |  |  |
| บาคุริว อังคิโลเบรัส | 43 เมตร | 13.3 เมตร |  | 1150 ตัน |  |  |  |
| บาคุริว สตีไรโกซอรัส | 56 เมตร | 25.5 เมตร |  | 2000 ตัน |  | 800 กม. / ชม. |  |
| บาคุริว คาร์โนริวตัส | 68.6 เมตร | 38.5 เมตร | 24.5 เมตร | 3250 ตัน |  | ความเร็วในการเดินทาง: 350 กม. / ชม. |  |
| บาคุริว คาสโมซิลดอน | 35 เมตร | 21.9 เมตร | 11 เมตร 23.8 เมตร (ความกว้างของหัวในแผงคอ) | 1350 ตัน |  | ความเร็วในการเดินทาง: 220 กม. / ชม. |  |
| บุโคริว สปีโนโกลด์ | 21 เมตร | 11 เมตร |  | 450 ตัน |  |  |  |
| บุโคริว แลนโฟโกลด์ | 26.2 เมตร | 10.6 เมตร |  | 350 ตัน |  | 3 แรงมัค |  |
| ไรด์แร็ปเตอร์ | 333 ซม. | 200 ซม. |  | 480 กก. |  | ความเร็วในการเดินทาง: 150 กม. / ชม. |  |
พลังและความสามารถต่างๆ ของอาบะเรนเจอร์ > หุ่นยนต์ยักษ์ > คิลเลอร์โอ

ปรากฏครั้งแรกในตอนที่ 20 เกิดจากการรวมร่างระหว่างท็อปเกลเลอร์และสเตโกสไลดอน
พลังและความสามารถต่างๆ ของอาบะเรนเจอร์ > หุ่นยนต์ยักษ์ > แม็กซ์โอจา

ปรากฏครั้งแรกในตอนที่ 33 หุ่นยนต์ที่เกิดจากการรวมร่างของสตีไรโกซอรัส และ ไดโนแครี่
พลังและความสามารถต่างๆ ของอาบะเรนเจอร์ > หุ่นยนต์ยักษ์ > บาคุเรนโอ

บาคุเรนโอ (バクレンオー) เป็นหุ่นยนต์ที่เกิดจากการรวมร่างของ คาร์โนริวตัส และ ชาร์โมชิลดอน มีลักษณะคล้ายกับอาบะเรนโอจิ แต่มีพลังการโจมตีที่เหนือกว่า ปรากฏตัวอีกครั้งในตอนที่ 48 เกิดจากการรวมร่างของ มิเกลล่าและวอฟฟ่า ควบคุมด้วยพลังเดธโมโซเลีย
พลังและความสามารถต่างๆ ของอาบะเรนเจอร์ > หุ่นยนต์ยักษ์ > ข้อมูลจำเพาะ

| ชื่อ | ความสูง | น้ำหนัก | ความเร็ว | แรงกำลัง |
| --- | --- | --- | --- | --- |
| อาบะเรนโอ | 46 เมตร | 4500 ตัน |  | 22 ล้านแรงม้า |
| คิลเลอร์โอ | 49 เมตร | 3700 ตัน |  | 22.5 ล้านแรงม้า |
| คิลเลอร์อาบะเรนโอ | 62 เมตร | 8200 ตัน |  | 30 ล้านแรงม้า |
| แม็กซ์โอจา | 80 เมตร | 5600 ตัน |  | 35 ล้านแรงม้า |
| แม็กซ์ริวโอ | 67.2 เมตร | 10150 ตัน |  | 45 ล้านแรงม้า |
| โอ อาบะเรนโอ | 62 เมตร | 8350 ตัน | ความเร็วในการบิน: 3 แรงมัค | 90 ล้านแรงม้า |
| บาคุเรนโอ | 46.5 เมตร | 4600 ตัน | 255 กม. / ชม. | 23 ล้านแรงม้า |
พลังและความสามารถต่างๆ ของอาบะเรนเจอร์ > หุ่นยนต์ยักษ์ > ตารางการประกอบร่าง

นี่คือตารางการประกอบร่างของหุ่นรวมร่างบาคุริวทั้ง 16 แบบ มีเพียง บราคิโอซอรัส ที่ไม่สามารถรวมร่างได้
| ชื่อหุ่นที่บาคุริวรวมร่าง | บาคุริวตัวที่ 1 | บาคุริวตัวที่ 2 | บาคุริวตัวที่ 3 | บาคุริวตัวที่ 4 | บาคุริวตัวที่ 5 |
| --- | --- | --- | --- | --- | --- |
| อาบะเรนโอ | ไทแรนโนซอรัส | ไทรเซราท็อปส์ | พูเทราดอน | ― | ― |
| อาบะเรนโอ นากุรัส | ไทแรนโนซอรัส | ― | พูเทราดอน | บาคิเคออนนากุรัส | ― |
| อาบะเรนโอ โนโคดอน | ไทแรนโนซอรัส | ไทรเซราท็อปส์ | พูเทราดอน | ไดเมโนโคดอน | ― |
| อาบะเรนโอ สไลดอน | ไทแรนโนซอรัส | ไทรเซราท็อปส์ | พูเทราดอน | สเตโกสไลดอน | ― |
| อาบะเรนโอ ร็อกคิล | ไทแรนโนซอรัส | ไทรเซราท็อปส์ | พูเทราดอน | พาราซาร็อกคิล | ― |
| อาบะเรนโอ เบรัส | ไทแรนโนซอรัส | ― | พูเทราดอน | อังคิโลเบรัส | ― |
| อาบะเรนโอ เบรัสร็อกคิล | ไทแรนโนซอรัส | ― | พูเทราดอน | พาราซาร็อกคิล | อังคิโลเบรัส |
| อาบะเรนโอจิ | ไทแรนโนซอรัส | ไทรเซราท็อปส์ | ― | ― | ― |
| คิลเลอร์โอ | ท็อปเกเลอร์ | สเตโกสไลดอน | ― | ― | ― |
| คิลเลอร์โอ นากุรัสโนโคดอน | ท็อปเกเลอร์ | สเตโกสไลดอน | บาคิเคออนนากุรัส | ไดเมโนโคดอน | ― |
| คิลเลอร์โอ เบรัสร็อกคิล | ท็อปเกเลอร์ | สเตโกสไลดอน | พาราซาร็อกคิล | อังคิโลเบรัส | ― |
| แม็กซ์โอจา | สตีไรโกซอรัส | ไดโนแครี่ | ― | ― | ― |
| แม็กซ์ริวโอ | แม็กซ์โอจา | บาคิเคออนนากุรัส | ไดเมโนโคดอน | พาราซาร็อกคิล | อังคิโลเบรัส |
| คิลเลอร์ อาบะเรนโอ | อาบะเรนโอ | คิลเลอร์โอ | ― | ― | ― |
| โอ อาบะเรนโอ | อาบะเรนโอ | คิลเลอร์โอ | สปีโนโกลด์ | แลนโฟโกลด์ | ― |
| บาคุเรนโอ | คาร์โนริวตัส | คาสโมซิลดอน | ― | ― | ― |
การออกอากาศ

ขบวนการนักรบไดโนเสาร์ อาบะเรนเจอร์ ออกอากาศทุกเช้าวันอาทิตย์ เวลา 07.30 น. - 08.00 น. ทางสถานีโทรทัศน์ทีวีอาซาฮิ
ในประเทศไทย ลิขสิทธิ์ในการจำหน่ายและเผยแพร่สื่อคือบริษัท โรสวิดีโอ ใช้ชื่อว่า "ขบวนการนักรบไดโนเสาร์ อาบะเรนเจอร์" ออกอากาศทางสถานีโทรทัศน์ไอทีวี เมื่อปี พ.ศ. 2548 ทุกวันอาทิตย์ เวลา 08.00 น. - 08.30 น. ในรายการไอทีวีการ์ตูนคลับ
แหล่งข้อมูลอื่น

เว็บไซต์อย่างเป็นทางการของทีวีอาซาฮี (ญี่ปุ่น)
เว็บไซต์อย่างเป็นทางการของโตเอะ (ญี่ปุ่น)
อาบะเรนเจอร์ ที่ supersentai.net เก็บถาวร 2007-03-12 ที่ เวย์แบ็กแมชชีน (ญี่ปุ่น)
คณะรัฐมนตรีไทย คณะที่ 18

| คณะรัฐมนตรีถวัลย์ 2 |
| --- | --- |
คณะรัฐมนตรีคณะที่ 18 แห่งราชอาณาจักรไทย
พฤษภาคม  -  พฤศจิกายน  พ.ศ. 2490

วันแต่งตั้ง: 31 พฤษภาคม​ 2490
วันสิ้นสุด: 8 พฤศจิกายน​ 2490   (0 ปี 161 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ถวัลย์ ธำรงนาวาสวัสดิ์​
รองนายกรัฐมนตรี: เดือน บุนนาค
พรรคร่วมรัฐบาล: พรรคแนวรัฐธรรมนูญ พรรคสหชีพ
พรรคฝ่ายค้าน: พรรคประชาธิปัตย์
ประวัติ
สภานิติบัญญัติ: สภาผู้แทนราษฎรไทย ชุดที่ 4
ก่อนหน้า: คณะรัฐมนตรีไทย คณะที่ 17
ถัดไป: คณะรัฐมนตรีไทย คณะที่ 19
คณะรัฐมนตรี คณะที่ 18 ของไทย (30 พฤษภาคม พ.ศ. 2490 - 8 พฤศจิกายน พ.ศ. 2490)
พลเรือตรีถวัลย์ ธำรงนาวาสวัสดิ์ เป็นนายกรัฐมนตรี ประกาศพระบรมราชโองการ เมื่อวันที่ 30 พฤษภาคม พ.ศ. 2490
คณะผู้สำเร็จราชการแทนพระองค์ ประกอบด้วย กรมขุนชัยนาทนเรนทร และ พระยามานวราชเสวี (ปลอด วิเชียร ณ สงขลา)
เป็นผู้ลงนามในประกาศ
พลเรือตรี พระยาศรยุทธเสนี (กระแส ประวาหะนาวิน) ประธานพฤฒสภา และนายพึ่ง ศรีจันทร์ ประธานสภาผู้แทนราษฎร
เป็นผู้ลงนามรับสนองพระบรมราชโองการ
รายชื่อคณะรัฐมนตรีคณะที่ 18 ของไทย

ในวันที่ 31 พฤษภาคม พ.ศ. 2490 มีการแต่งตั้งคณะรัฐมนตรี ดังนี้
นายเดือน บุนนาค เป็นรองนายกรัฐมนตรี
พลโทจิร วิชิตสงคราม เป็นรัฐมนตรีว่าการกระทรวงกลาโหม
นายวิจิตร ลุลิตานนท์ เป็นรัฐมนตรีว่าการกระทรวงการคลัง
นายอรรถกิจ พนมยงค์ เป็นรัฐมนตรีว่าการกระทรวงการต่างประเทศ
พันเอก ช่วง เชวงศักดิ์สงคราม เป็นรัฐมนตรีว่าการกระทรวงเกษตราธิการ
นายแสง สุทธิพงศ์ เป็นรัฐมนตรีว่าการกระทรวงสาธารณสุข
นายทองอินทร์ ภูริพัฒน์ เป็นรัฐมนตรีว่าการกระทรวงอุตสาหกรรม
พระยาประกิตกลศาสตร์ (รุณชิต กาญจนะวณิชย์) เป็นรัฐมนตรีว่าการกระทรวงคมนาคม
นายเดือน บุนนาค เป็นรัฐมนตรีว่าการกระทรวงพาณิชย์
พระยาสุนทรพิพิธ (เชย สุนทรพิพิธ) เป็นรัฐมนตรีว่าการกระทรวงมหาดไทย
พลเรือตรีถวัลย์ ธำรงนาวาสวัสดิ์ เป็นรัฐมนตรีว่าการกระทรวงยุติธรรม
นายเดือน บุนนาค เป็นรัฐมนตรีว่าการกระทรวงศึกษาธิการ
พันเอกทวน วิชัยขัทคะ เป็นรัฐมนตรีช่วยว่าการกระทรวงกลาโหม
หม่อมเจ้านนทิยาวัด สวัสดิวัตน์ เป็นรัฐมนตรีช่วยว่าการกระทรวงการต่างประเทศ
นายเยื้อน พาณิชวิทย์ เป็นรัฐมนตรีช่วยว่าการกระทรวงเกษตราธิการ
นายจำลอง ดาวเรือง เป็นรัฐมนตรีช่วยว่าการกระทรวงพาณิชย์
นายทอง กันทาธรรม เป็นรัฐมนตรีช่วยว่าการกระทรวงมหาดไทย
นายวิโรจน์ กมลพันธ์ เป็นรัฐมนตรีช่วยว่าการกระทรวงศึกษาธิการ
นายชิต เวชประสิทธิ์ เป็นรัฐมนตรี
หลวงนรัตถรักษา (ชื่น วิจิตรเนตร) เป็นรัฐมนตรี
ขุนระดับคดี (ปัญญา รมยานนท์) เป็นรัฐมนตรี
ที่มาของคณะรัฐมนตรี

เมื่อหลวงธำรงค์นาวาสวัสดิ์ ลาออกจากตำแหน่งนายกรัฐมนตรี พรรคการเมืองร่วมรัฐบาล ประกอบด้วย พรรคสหชีพ พรรคแนวรัฐธรรมนูญ และกลุ่มอิสระ ได้เสนอชื่อหลวงธำรงค์นาวาสวัสดิ์อีกครั้ง ผลของการซาวเสียงเพื่อสรรหาผู้ดำรงตำแหน่งนายกรัฐมนตรี ปรากฏว่า หลวงธำรงต์นาวาสวัสดิ์ ได้รับเลือกให้ดำรงตำแหน่งนายกรัฐมนตรี ด้วยคะแนนเสียง 132 คะแนน มากกว่าคู่แข่งขัน คือ พรรคประชาธิปัตย์ ที่เสนอ ควง อภัยวงศ์ ซึ่งได้รับคะแนนเพียง 55 คะแนน และพลโทมังกร พรหมโยธี สมาชิกวุฒิสภาพรรคแนวรัฐธรรมนูญ ได้ 7 คะแนน
การแถลงนโยบายของคณะรัฐมนตรีคณะที่ 18 ของไทย

คณะรัฐมนตรีแถลงนโยบายต่อรัฐสภาเมื่อวันที่ 5 มิถุนายน พ.ศ. 2490 และได้รับความไว้วางใจในวันเดียวกัน
คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2490 เล่ม 64 ตอน 26 หน้า 1464
การสิ้นสุดของคณะรัฐมนตรีคณะที่ 18 ของไทย

คณะรัฐมนตรีคณะนี้สิ้นสุดลง เพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 และประกาศให้ใช้รัฐธรรมนูญฉบับชั่วคราว พ.ศ. 2490 โดยยกเลิกรัฐธรรมนูญฉบับเดิม
เป็นผลให้สภาผู้แทนราษฎร และพฤฒสภาถูกยุบ ไปเลือกตั้งสมาชิกวุฒิสภาขึ้นแทน
แหล่งข้อมูลอื่น

คณะรัฐมนตรีคณะที่ 18 จากสำนักเลขาธิการคณะรัฐมนตรี เก็บถาวร 2009-02-02 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 18 ของไทย |
| --- | --- | --- |
| นายกรัฐมนตรี |  ถวัลย์ ธำรงนาวาสวัสดิ์  |  |
| รองนายกรัฐมนตรี |  เดือน บุนนาค  |  |
| กลาโหม |  จิร วิชิตสงคราม  ทวน วิชัยขัทคะ  |  |
| การคลัง |  วิจิตร ลุลิตานนท์  |  |
| การต่างประเทศ |  อรรถกิจ พนมยงค์  หม่อมเจ้านนทิยาวัด สวัสดิวัตน์  |  |
| เกษตรตราธิการ |  ช่วง เชวงศักดิ์สงคราม  เยื้อน พาณิชวิทย์  |  |
| คมนาคม |  พระยาประกิตกลศาสตร์ (รุณชิต กาญจนะวณิชย์)  |  |
| มหาดไทย |  พระยาสุนทรพิพิธ (เชย สุนทรพิพิธ)  ทอง กันทาธรรม  |  |
| ยุติธรรม |  ถวัลย์ ธำรงนาวาสวัสดิ์  |  |
| ศึกษาธิการ |  เดือน บุนนาค  วิโรจน์ กมลพันธ์  |  |
| พาณิชย์ |  เดือน บุนนาค  จำลอง ดาวเรือง  |  |
| สาธารณสุข |  แสง สุทธิพงศ์  |  |
| อุตสาหกรรม |  ทองอินทร์ ภูริพัฒน์  |  |
| ไม่ประจำกระทรวง |  ชิต เวชประสิทธิ์  หลวงนรัตถรักษา (ชื่น วิจิตรเนตร)  ขุนระดับคดี (ปัญญา รมยานนท์)  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
คณะรัฐมนตรีไทย คณะที่ 28

| คณะรัฐมนตรีถนอม |
| --- | --- |
คณะรัฐมนตรีคณะที่ 28 แห่งราชอาณาจักรไทย
มกราคม - ตุลาคม  พ.ศ. 2501

วันแต่งตั้ง: 1 มกราคม พ.ศ. 2501
วันสิ้นสุด: 20 ตุลาคม พ.ศ. 2501   (0 ปี 292 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ถนอม กิตติขจร
ประวัติ
ก่อนหน้า: คณะรัฐมนตรีไทย คณะที่ 27
ถัดไป: คณะรัฐมนตรีไทย คณะที่ 29
คณะรัฐมนตรี คณะที่ 28 ของไทย (1 มกราคม พ.ศ. 2501 - 20 ตุลาคม พ.ศ. 2501)
พลโท ถนอม กิตติขจร เป็นนายกรัฐมนตรี ประกาศพระบรมราชโองการ เมื่อวันที่ 1 มกราคม พ.ศ. 2501
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
พลเอก พระประจนปัจจนึก ประธานสภาผู้แทนราษฎรเป็นผู้ลงนามรับสนองพระบรมราชโองการ